**AGENȚIA PENTRU PROTECȚIA MEDIULUI ILFOV**

**Nr. 3762/**

**DECIZIA ETAPEI DE ÎNCADRARE**
**Nr. din**

Ca urmare a solicitării de emitere a acordului de mediu adresate de **SC REWE PROJEKTENTWICKLUNG ROMANIA SRL** cudomiciliul in jud. Ilfov, comuna Stefanestii de Jos, sat Stefanestii de Jos, str. Busteni, nr. 7, înregistrată la APM Ilfov cu nr. 3762/19.02.2024, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale

protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare,

autoritatea competentă pentru protecţia mediului APM Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.07.2024, că proiectul ***„Construire magazin PENNY si magazin cu produse alimentare carne si branzeturi, drumuri de acces, alei carosabile si pietonale, spatiu de parcare, amenajari exterioare, sistematizare verticala, panouri firma si publicitate, signalistica, post trafo, bransamente, utilitati si organizare de santier”*** propus inoras Bragadiru, T 26, P 109/4, 109/5, 109/6, nr. cad. 131923, judetul Ilfov, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

 Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se incadreaza in prevederile Legii nr. 292/2018, anexa nr. 1;

b) proiectul se incadreaza in prevederile anexei 2 la Legea nr. 292/2018, la punctul pct. 10 b – proiecte de dezvoltare urbană, inclusiv construcția centrelor comerciale și a parcărilor auto publice;

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat;

**II. Motivele pe baza carora s-a stabilit neefectuarea evaluarii adecvate sunt următoarele:**

a) proiectul propus nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Investiția propusă nu necesită elaborarea studiului de evaluare a impactului asupra corpurilor de apă, conform Adresei nr. 6191/14.06.2024 emisă de A.N. “APELE ROMÂNE” - Administrația Bazinală de Apă ARGEȘ-VEDEA-Sistemul de Gospodărire a Apelor Ilfov –București .

**1. Caracteristicile proiectului:**

1.1. Descrierea proiectului:

 Proiectul se implementeaza pe un teren cu suprafaţa de 1398 mp si va consta in construire **spațiu comercial**.

**Bilant teritorial:**

|  |  |
| --- | --- |
| Suprafață teren | 6000,00 m² |
| Suprafata teren cedat primariei | 394.00 m² |
| Suprafață construită | 1430.10 m² |
| Suprafață desfășurată | 1430.10 m² |
| Circulații pietonale | 218,20 m² |
| Circulații auto si parcari | 2707.40 m² *(parcări propuse 70 locuri)* |
| Spatiu verde amenajat ambiental | 1127.50 m² (20.12%) |
| Suprafata echipament tehnic | 122.80 m² |

 **Asigurarea utilitatilor:**

**Alimentarea cu apă** se va realiza prin intermediul unui put forat.

**Apele uzate rezultate din zona de carmngerie si zona Penny** vor fi trecute prin separator de grasimi (se vor monta doua separatoare de garsimi, unul pentru zona de carmangerie si unul pentru zona de Penny) dupa care impreuna cu apele uzate menajere rezultate de la grupurile sanitare vor fi evacuate prin racordarea la reteaua de canalizare existenta.

**Apele pluviale de pe platformele betonate** vor fi trecute printr-un separator de hidrocarburi dupa care vor fi evacuate intr-un bazin cu infiltratii, cu un volum de 100 mc. De asemenea apa pluviala va fi folosita si pentru irigarea spatiilor verzi**.**

**Apele pluviale de pe acoperisuri** vor fi date liber la teren.

*1.2. Cumularea cu alte proiecte:* nu este cazul.

*1.3. Utilizarea resurselor naturale:* nu este cazul.

*1.4. Productia de deseuri:*

Deseurile generate pe perioada de construire vor fi colectate separat intr-un spatiu special amenajat si eliminate sau valorificate, dupa caz, prin operatori autorizati.

 In perioada de functionare, deseurile vor fi colectate separat intr-un spatiu special amenajat, de unde vor fi preluate operatori economici autorizati, pe baza de contract.

 Deseurile produse vor fi predate agentilor economici specializati in eliminarea/ valorificarea lor.

*1.5. Emisii poluante, zgomot si alte surse de disconfort:* pe perioada executiei lucrarilor emisii vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

 **Masuri pentru limitarea emisiilor de poluanti in aer si zgomotului:**

În perioada de execuție, impactul proiectului asupra factorului de mediu aer constă în generarea de emisii de către utilajele utilizate. Ca urmare vor fi luate toate măsurile în vederea limitarii generarii de praf de catre prestatorul lucrărilor de execuție care va avea în vedere ca utilajele utilizate sa fie corespunzatoare din punct de vedere tehnic și sa nu genereze noxe peste limitele admise. Substantele poluante pentru atmosfera se vor încadra în valorile limita ale emisiilor stabilite de Ord. MAPM nr. 462/1993 cu modificările și completările ulterioare coroborat cu Legea. nr. 104/2011;

Nivelul de zgomot rezultat in perioada de functionare se va incadra in limitele admise pentru functiunea existenta in zona, conform SR 10009/2017.

Se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viata al populatiei cu modificarile și completarile ulterioare.

Se vor respecta concluziile din Studiu de evaluare a impactului asupra sanatatii si confortul populatiei emis de SC IMPACT SANATATE SRL:

“Studiul de impact asupra stării de sănătate a populației a fost efectuat la solicitarea beneficiarilor, conform Procesului verbal de constatare a condițiilor igienico-sanitare DSP Ilfov, conform Ord. MS 119/2014 art. 9, art. 11, alin (3) cu modificările și completările ulterioare din Ord. MS 1257/2023.

În documentație au fost prevăzute măsuri de protecţie privind reducerea impactului asupra mediului și a sănătății populației. Respectarea acestor măsuri și a condiţiilor tehnice privind dotările, cât şi exploatarea în condiţii de siguranţă a instalaţiilor în sistem monitorizat vor conduce la diminuarea impactului asupra mediului și sănătății populației.

Calitatea vieții și standardele de viață ale comunității locale nu vor fi afectate negativ de punerea în practică a proiectului, în condiții normale de funcționare.

În condițiile respectării integrale a proiectului și a recomandărilor din prezentul studiu, distanțele existente pot fi considerate perimetru de protecție sanitară și obiectivul poate funcționa în locația propusă.

Beneficiarii proiectului se vor asigura ca toate operațiile de pe amplasament să se realizeze în așa fel încât emisiile și mirosurile să nu determine deteriorarea calității aerului, dincolo de limitele amplasamentului.

Pentru reducerea impactului generat de functionarea instalatiilor HVAC, se vor utiliza echipamente silențioase și dacă va fi nevoie, se vor monta bariere fonice lângă sursele de zgomot, respectiv amortizori sub echipamentele care pot genera vibrații, izolându-le față de receptorii apropiați, astfel încât să se asigure respectarea limitelor de zgomot impuse de legislatia in vigoare, conform Ordinul Ministerului Sănătății nr. 119/ 21.02.2014, art. 16 (completat și modificat prin Ord. M.S. nr. 994/2018).

Disconfortul produs de zgomot este în esenţă un concept simplu deoarece acesta poate fi definit doar subiectiv. Disconfortul produs de zgomot, descris sau raportat, este clar influenţat de numeroşi factori "non acustici" precum factori personali și/sau factori care țin de atitudine și de situaţie, care se adaugă la contribuţia zgomotului per se.

Funcționarea obiectivului să nu ducă la depășirea normelor privind nivelul zgomotului și al vibrațiilor din zona de locuit prevăzute în Ord. 119/2014, cu completările și modificările ulterioare, în SR nr. 10009/2017 – Acustica urbana, în conformitate cu SR ISO 1996/1-08 și SR ISO 1996/2-08.

Împotriva senzației de disconfort a populației prin producerea de eventuale zgomote, vibrații, mirosuri, praf, fum a investiției propuse, care afectează liniștea publică sau locatarii adiacenți obiectivului se vor asigura mijloacele adecvate de limitare a nocivităților, astfel încât sa se încadreze în normele din standardele în vigoare.

Prin realizarea acestui proiect, cu respectarea măsurilor de diminuare a impactului pentru fiecare categorie de factor de mediu, se consideră că prognoza asupra calității vieții se menține în condițiile anterioare, iar prin activitatea sa, condițiile sociale ale comunității din localitate se vor îmbunătăți, atât prin forța de muncă solicitată, prin calitatea forței de muncă cât și a condițiilor de muncă.

În faza de funcționare nu se preconizează să fie generate substanțe și preparate chimice periculoase care să afecteze factorii de mediu (aer, apă, sol/ subsol).

Amplasarea și forma finală a clădirii trebuie să asigure însorirea locuințelor pe o durata de minimum 1 1/2 ore la solstițiul de iarnă, a tuturor încăperilor de locuit din locuințele învecinate.

Coroborând concluziile anterioare, considerăm că, în condițiile respectării proiectului și a recomandărilor din avizele / studiile de specialitate, activitățile care se vor desfășura în cadrul acestui obiectiv de investiție nu vor afecta negativ starea de sănătate a populației din zonă.

Considerăm că obiectivul de investiție: **,,Magazin Penny și magazin cu produse alimentare carne și brânzeturi, drumuri de acces, alei carosabile și pietonale, spațiu de parcare, amenajări exterioare, sistematizare verticală, panouri firmă și publicitate, signalistică, post trafo, branșamente, utilități și organizare șantier”, situat în Localitatea Bragadiru, tarla 26 parcela 109/4, 109/5, 109/6, nr. cad. 131923, Județul Ilfov**, poate avea un impact pozitiv din punct de vedere socio-economic și administrativ în zonă, iar eventualul impact negativ asupra sănătăţii populaţiei poate fi evitat prin respectarea condiţiilor enumerate.”

**2. Localizarea proiectului:**

2.1. Utilizarea existentă a terenului: conform Certificatului de Urbanism nr. 322 din 13.11.2023, emis de Primaria orasului Bragadiru,terenul este situat in intravilanul orasului Bragadiru, functiunea zonei: IS – comert si servicii, conform PUG Bragadiru, aprobat cu H.C.L. nr. 98/15.10.2015 si PUZ aprobat cu HCL nr. 160/28.12.2023.

2.2. relativa abundenţă a resurselor naturale din zonă, calitatea şi capacitatea regenerativă a acestora: proiectul nu are impact asupra resurselor naturale din zona;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: redus în perioada desfăşurării lucrărilor de execuţie şi impact redus în timpul utilizarii imobilului.

**4. Conditiile de realizare a proiectului:**

**-** Investiţia şi organizarea de şantier se vor realiza în condiţiile impuse prin Certificatul de Urbanism 322 din 13.11.2023, emis de Primaria orasului Bragadiru, precum si prin avizele sau acordurile emise de instituţiile menţionate în acesta.

- Se vor respecta conditiile impuse, conform Regulamentului P.U.G. Bragadiru, aprobat cu H.C.L. 98/15.10.2015 si PUZ aprobat cu HCL nr. 160/28.12.2023.

- Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.

-Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr.1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor.

- Se vor respecta prevederile O.U.G. nr. 92/2021 privind regimul deseurilor, modificat si completat.

* Se vor lua măsuri de protecţie antifonică în zona de lucru a şantierului.
* Se vor respecta prevederile Ordinului nr. 119/2014 emis de Ministerul Sănătăţii cu modificarile si completarile ulterioare.
* Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.

- Se va respecta legislatia de urbanism in vigoare.

- Se va amenaja si intretine spatiul verde din incinta.

- Se vor respecta prevederile Legii apelor nr. 107/1996 cu modificările și completările ulterioare.

- Se va respecta Avizul de amplasament nr. AIF 12220/ 22.03.2024 emis de SC APA CANAL ILFOV SA.

- Se va respecta Notificarea privind asistenta de specialitate nr. 859 di 25.06.2024 emisa de Directia de Sanatate Publica a Judetului Ilfov.

- Se va respecta Studiu de evaluare a impactului asupra sanatatii si confortul populatiei emis de SC IMPACT SANATATE SRL

- Indicatorii de calitate ai apelor uzate menajere evacuate prin vidanajre se vor încadra în limitele maxime impuse de H.G. 188/2002 - Anexa 2 - Nomativul NTPA 002/2002, modificată şi completată cu H.G. 352/2005.

- Indicatorii de calitate ai apelor pluviale evacuate la teren se vor încadra în limitele maxime impuse de H.G. 188/2002 - Anexa 3 - Normativul NTPA-001/2002, modificată şi completată cu H.G. 352/2005, cu mențiunea că indicatorii specifici ce urmează a fi monitorizați vor trebui să se încadreze în următoarele limite maxim admisibile:

- pH 6,5 - 8,5

- Materii în suspensie (MS) 35 mg/l

- Reziduu fix la 105 0C 2000 mg/l

- Produse petroliere 5 mg/l

- Se va obține și se va respecta avizul de gospodărire a apelor emis de A.N. ”Apele Române” Administrația Bazinală de Apă Argeș-Vedea. In cazul în care soluția de alimentare cu apă/evacuare ape uzate din avizul emis de Apele Române, nu corespunde cu soluția prevazută în prezentul act emis de către APM ILFOV, atunci titularul are obligația de a solicita revizuirea prezentului act de reglementare.

- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata.

- In situatia in care se vor semnala disconforturi create vecinatatilor, activitatea va fi sistata pana la remedierea acestora.

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului.

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

       Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare.

    **Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.**

 **In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.**

Nerespectarea prevederilor prezentului act de reglementare se sancţionează conform prevederilor legale în vigoare

Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Corina Ecaterina NECULA-CIOCHINĂ**

|  |  |  |  |
| --- | --- | --- | --- |
| ***Nume și Prenume*** | ***Funcția*** | ***Data*** | ***Semnătura*** |
| ***Avizat:* Alin Romeo Ciprian STANCIU** |  ***Șef Serviciu A.A.A.,*** |  |  |
| ***Întocmit: Valeria Victoria ŞTEFAN***  | ***Consilier* *superior*** |  |  |